open-index/open-wikipedia-markdown huggingface dataset:
One More Time

"**One More Time**" הוא סינגל של התקליטנים הגרמנים, פליקס ין ורובין שולץ, בשיתוף פעולה עם הזמרת-יוצרת הנורווגית, אלידה . השיר יצא ב-26 בפברואר 2021 בהוצאת חברת התקליטים וורנר מיוזיק גרופ. השיר הופיע כסינגל השישי של אלבום האולפן השני של ין, *Breathe*, וכסינגל השביעי של אלבום האולפן הרביעי של שולץ, *[[IIII]]*. השיר נכתב על ידי פליקס ין, אלידה, רובין שולץ, Junkx, אריק סמאלנד וכריסטופר טומרבייק והופק על ידי פליקס ין, רובין שולץ, Junkx ואריק סמאלנד.

נכון ליולי 2023, השיר הושמע למעלה מ-81 מיליון פעמים בספוטיפיי, ולמעלה מ-14 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי רובין שולץ
קטגוריה:שירי פליקס ין
קטגוריה:שירים באנגלית
קטגוריה:שירים על זמן
קטגוריה:שירי מוזיקת האוס
קטגוריה:סינגלים בהוצאת וורנר מיוזיק גרופ
לזלי אוגוצ'וקוו

**לזלי צ'ימואניה אוגוצ'וקוו** (בצרפתית: **Lesley Chimuanya Ugochukwu**; נולד ב-26 במרץ 2004 ברן שבצרפת) הוא כדורגלן צרפתי המשחק בעמדת הקשר האחורי בברנלי מהפרמייר ליג ובנבחרת צרפת עד גיל 21.

## קריירת מועדונים
אוגוצ'וקוו גדל במחלקת הנוער של סטאד רן. בשנת 2020 החל לשחק בקבוצת המילואים של המועדון. ב-25 באפריל 2021 ערך את הופעת הבכורה שלו בקבוצה הראשונה של המועדון, בניצחון 5-1 על דיז'ון במסגרת המחזור ה-34 בליגת העל הצרפתיתת לעונת 2020/2021.

ב-1 באוגוסט 2023 חתם בצ'לסי מהפרמייר ליג. ב-13 באוגוסט עלה כמחליף להופעת הבכורה בתיקו נגד ליברפול.

ב-17 באוגוסט 2024 הושאל לעולה החדשה לפרמייר ליג סאות'המפטון.

ב-6 באוגוסט 2025 חתם אוגוצ'וקוו על חוזה ל-5 שנים בברנלי שעלתה לפרמייר ליג.

## חיים אישיים
אוגוצ'וקוו נולד בצרפת למשפחה ממוצא ניגרי. דודו הוא כדורגלן נבחרת ניגריה וסטאד רן בעבר אוניקאצ'י אפאם .

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני סטאד רן
קטגוריה:כדורגלני צ'לסי
קטגוריה:כדורגלני סאות'המפטון
קטגוריה:כדורגלני ברנלי
קטגוריה:צרפתים שנולדו ב-2004
קטגוריה:ספורטאים צרפתים באנגליה
קטגוריה:ספורטאים זרים באנגליה
גוסטב איסקסן

**גוסטב טאנג איסקסן** (בדנית: **Gustav Tang Isaksen**; נולד ב-19 באפריל 2001 בהיירק שבדנמרק) הוא כדורגלן דני המשחק בעמדת קשר הכנף בקבוצת לאציו מהסרייה א'.

## קריירת מועדונים
איסקסן גדל במחלקות הנוער של רוסלב IK ומיטיולן. בשנת 2019 החל לשחק בקבוצה הבוגרת של מיטיולן במסגרת ליגת העל הדנית. בעונת  סיים כמלך השערים של ליגת העל הדנית עם 18 שערים.

## קריירה בינלאומית
איסקסן הוא חלק מסגל נבחרת דנמרק עד גיל 21. ב-27 במרץ 2024 ערך את הופעתו הבכורה בנבחרת הבוגרת בניצחון 2-0 על  במשחק ידידות.

## תארים
;מיטיולן
* אליפות דנמרק (1): 2019/2020
* הגביע הדני (1): 2021/2022

## קישורים חיצוניים

קטגוריה:כדורגלנים דנים
קטגוריה:קשרי כדורגל דנים
קטגוריה:כדורגלני מיטיולן
קטגוריה:כדורגלני לאציו
קטגוריה:כדורגלני נבחרת דנמרק
קטגוריה:ספורטאים דנים באיטליה
קטגוריה:דנים שנולדו ב-2001
Call It Love

"**Call It Love**" הוא סינגל של התקליטן הגרמני, פליקס ין, והמוזיקאי האמריקאי, ריי דלטון . השיר יצא ב-16 בספטמבר 2022 בהוצאת חברת התקליטים וירג'ין רקורדס. השיר נכתב על ידי ריי דלטון, פליקס ין, Junkx, דניאל דימן, דאג לונדברג ו-Decco והופק על ידי פליקס ין, Junkx, דאג לונדברג ו-Decco.

נכון ליולי 2023, השיר הושמע למעלה מ-149 מיליון פעמים בספוטיפיי, ולמעלה מ-17 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי פליקס ין
קטגוריה:שירים באנגלית
קטגוריה:שירי אהבה
קטגוריה:שירי מוזיקת האוס
קטגוריה:סינגלים בהוצאת וירג'ין רקורדס
קסיוס מאילולה

**קסיוס מאילולה** (באנגלית: **Cassius Mailula**; נולד ב-12 ביוני 2001 בגה-מולפו שבדרום אפריקה) הוא כדורגלן דרום אפריקאי המשחק בעמדת קשר הכנף בקבוצת קורטרייק מהליגה הבלגית השנייה ובנבחרת דרום אפריקה.

## קריירת מועדונים
מאילולה גדל במחלקת הנוער של ממלודי סאנדאונס. בעונת  החל לשחק בקבוצה הבוגרת של המועדון במסגרת ליגת העל הדרום-אפריקאית.

ביולי 2023 חתם בטורונטו מה-MLS לשלוש שנים. באוגוסט 2024 הושאל לוידאד קזבלנקה המרוקאית.

## קריירה בינלאומית
ב-24 במרץ 2023 ערך מאילולה את הופעת הבכורה שלו בנבחרת דרום אפריקה, בתיקו 2-2 נגד נבחרת ליבריה במסגרת מוקדמות גביע אפריקה לאומות 2023.

## תארים
;ממלודי סאנדאונס
* אליפות דרום אפריקה (1): 2022/2023

## קישורים חיצוניים

קטגוריה:כדורגלנים דרום אפריקאים
קטגוריה:קשרי כדורגל דרום אפריקאים
קטגוריה:כדורגלני ממלודי סאנדאונס
קטגוריה:כדורגלני טורונטו
קטגוריה:כדורגלני וידאד קזבלנקה
קטגוריה:כדורגלני קורטרייק
קטגוריה:כדורגלני נבחרת דרום אפריקה
קטגוריה:ילידי 2001
לזר סמרג'יץ'

**לזר וויאדין סמרג'יץ**' (בסרבית: **Лазар Вујадин Самарџић**, בגרמנית: **Lazar Vujadin Samardžić**; נולד ב-24 בפברואר 2002 בברלין שבגרמניה) הוא כדורגלן סרבי-גרמני המשחק בעמדת הקשר ההתקפי בקבוצת אטלנטה מהסרייה א' ובנבחרת סרביה.

## קריירת מועדונים
סמרג'יץ' גדל במחלקת הנוער של הרטה ברלין. בשנת 2019 החל לשחק בקבוצת המילואים של המועדון. ב-22 במאי 2020 ערך את הופעת הבכורה שלו בקבוצה הראשונה של המועדון, בניצחון 4-0 על אוניון ברלין במסגרת המחזור ה-27 בבונדסליגה לעונת 2019/2020. בסך הכל ערך שלוש הופעות ליגה במדי המועדון.

ב-8 בספטמבר 2020 חתם על חוזה לחמש שנים בר.ב. לייפציג מהבונדסליגה. ב-3 באוקטובר ערך את הופעת הבכורה שלו במועדון, בניצחון 4-0 על שאלקה 04 במסגרת המחזור השלישי בליגה לעונת 2020/2021. בסך הכל ערך שבע הופעות ליגה במדי המועדון.

ב-5 באוגוסט 2021 חתם סמרג'יץ' על חוזה לחמש שנים באודינזה מהסרייה א'. ב-12 בספטמבר ערך את הופעת הבכורה שלו במועדון, בניצחון 1-0 על ספציה במסגרת המחזור השלישי בליגה לעונת 2021/2022. במשחק זה הבקיע את שער הבכורה שלו במועדון. בשתי העונות הראשונות שלו במועדון ערך 59 הופעות ליגה והבקיע שבעה שערים.

ב-18 באוגוסט 2024 הושאל לאטלנטה לעונה אחת. בסיום העונה חתם באופן קבוע בקבוצה.

## קריירה בינלאומית
סמרג'יץ' שיחק בנבחרות הצעירות של גרמניה. ב-24 במרץ 2023 ערך את הופעת הבכורה שלו בנבחרת סרביה, בניצחון 2-0 על נבחרת ליטא במסגרת מוקדמות יורו 2024.

נכלל בסגל נבחרת סרביה לטורניר יורו 2024.

## קישורים חיצוניים

## הערות שוליים

קטגוריה:כדורגלנים סרבים
קטגוריה:קשרי כדורגל סרבים
קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני הרטה ברלין
קטגוריה:כדורגלני ר.ב. לייפציג
קטגוריה:כדורגלני אודינזה
קטגוריה:כדורגלני אטאלנטה
קטגוריה:כדורגלני נבחרת סרביה
קטגוריה:כדורגלני יורו 2024
קטגוריה:ספורטאים גרמנים באיטליה
קטגוריה:סרבים שנולדו ב-2002
קטגוריה:גרמנים שנולדו ב-2002
גרנט מק'ראקן

**גרנט מק'ראקן** (באנגלית: **Grant David McCracken**; נולד ב-1951) הוא אנתרופולוג קנדי וסופר הידוע בעבודתו על תרבות, צרכנות, מסחר ועסקים. הוא היה המייסד והמנהל של המכון לתרבות עכשווית של המוזיאון המלכותי של אונטריו. הוא קיבל את הדוקטורט שלו מאוניברסיטת שיקגו.

הוא הגה את המונח אפקט דידרו , על שמו של הפילוסוף הצרפתי דני דידרו.

## ספריו
* 1988 *The Long Interview*
* 1990 *Culture and Consumption*
* 1996 *Big Hair*
* 1997 *Plenitude*
* 2005 *Culture and Consumption II*
* 2006 *Flock and Flow*
* 2008 *Transformations*
* 2009 *Chief Culture Officer*
* 2012 *Culturematic*
* 2016 *Dark Value*
* 2020 *The New Honor Code*
* 2022 *Return of the Artisan*

## קישורים חיצוניים
*  

## הערות שוליים

2023 07
קטגוריה:סופרים קנדים
קטגוריה:אנתרופולוגים
קטגוריה:מדענים קנדים
קטגוריה:בעלי תואר דוקטור מאוניברסיטת שיקגו
קטגוריה:קנדים שנולדו ב-1951
יצחק שטיינר

**יצחק שטיינר** (25 ביולי 1952 – 6 במאי 2023) היה פסנתרן, מלחין ומנצח ישראלי, הידוע בעיקר בזכות סגנון נגינתו הייחודי ששילב מוזיקה קלאסית עם אימפרוביזציה.

## קריירה
נולד בתל אביב, בן בכור לתמר ושמואל. שירת בצה"ל כמתכנת בממר"ם. בוגר האקדמיה הישראלית למוזיקה ע"ש סמואל רובין בהדרכתו של פרופ' ליאון שידלובסקי.

ניצח על התזמורת הפילהרמונית הישראלית, תזמורת הגדנ"ע, תזמורת נתניה הקאמרית הקיבוצית, התזמורת הסימפונית ירושלים, התזמורת הקאמרית הישראלית, הסינפונייטה הישראלית באר שבע, התזמורת הסימפונית חיפה, התזמורת הסימפונית הצעירה חיפה ועוד.

בשנת 1968 הופיע כפסנתרן בהיכל התרבות בתל אביב. בערב אמני עולם בשזירת פרחים ובחירי אמני ישראל בתחומים שונים.

בשנת 1974 ניגן בתוכניות "טנדו", בהנחיית ירון לונדון. בסוף אוגוסט אותה שנה ניצח על תזמורת הגדנ"ע בקונצרט החגיגי לסיום השנה, במוזיאון תל אביב לאמנות

בדצמבר 1980 ניצח באופרה הישראלית על "לה בוהם" מאת פוצ'יני.

בשנת 1982 הופיע בקדם אירוויזיון כמופע האומנותי של אותה שנה והלחין את המוזיקה לסרט "נועה בת 17".

בשנים 1982–1987 ניצח בתוכנית "אלגרו", בהנחיית יצחק שמעוני. בשנת 1987 שימש כיו"ר חבר השופטים בתחרות כישרונות צעירים במוזיקה קלאסית.

באוגוסט 1985 חזרה תזמורת הגדנ"ע להופיע תחת שרביטו של שטיינר, בזכות יוזמתו וארגונו, לאחר ש-17 שנים קודם לכן היה נגן בתזמורת עצמה ובשנות ה-70 אף זכה לנצח עליה. הוא בנה את התזמורת מחדש: הוא משך נגנים צעירים מתזמורות אחרות, בהן תזמורת בני הקיבוצים ותזמורת מתא"ן ומהמרכז למוזיקה ירושלים. בתזמורת המחודשת היו 77 נגנים בגילאי 12–18, בהם 19 נגניות.

בשנת 1988 ניצח על התזמורת הסימפונית חיפה בתוכנית "סיבמולדו", בהנחיית יצחק שמעוני.

בשנות ה-80 הופיע בפינה המוזיקלית "קצת מוזיקה" בתוכנית "זהו זה!"

בשנת 1990 ייסד את ה"סינפו-פופ", תזמורת סימפונית של 50 נגנים עולים מברית המועצות.

בשנת 1992 ניצח והיה היועץ המוזיקלי של "מה הרעש" בהשתתפות אורי גוטליב, יואב צפיר ואלי גורנשטיין.

בשנת 2000 העלה בבית האופרה של פראג את האופרה "דוריאן" המבוססת על סיפורו של אוסקר ויילד, "תמונתו של דוריאן גריי", בבימוי נתן דטנר ובהשתתפות ששי קשת ורפי ויינשטוק.

במהלך השנים לימד באופן פרטי ובשיעורי מאסטרקלאס קומפוזיציה ואימפרוביזציה.

## חייו האישיים
היה נשוי לפסנתרנית הישראלית אירית רוב, לאחר מכן נישא בשנית ולו ילדה מנישואים אלו.

יצחק שטיינר נפטר ב-6 במאי 2023, בעקבות דימום מוחי ספונטני.

## קישורים חיצוניים
* 	
* Maestro Isaac Steiner - Soundcloud
* 
* 
* 

## הערות שוליים

קטגוריה:מנצחים ישראלים
קטגוריה:פסנתרנים ישראלים
קטגוריה:מלחינים ישראלים
קטגוריה:בוגרי אוניברסיטת תל אביב: מוזיקה
קטגוריה:חיילי ממר"ם
קטגוריה:ישראלים שנולדו ב-1952
קטגוריה:ישראלים שנפטרו ב-2023
דרור הכף

**דרור הכף** (שם מדעי: *Passer melanurus*) הוא מין של עוף מהסוג דרור שבמשפחת הדרוריים החי באפריקה הדרומית. מין זה תואר למדע ב-1776 ופירוש שמו הוא: "שחור זנב".

דרור זה מכיל 3 תת-מינים:
* *Passer melanurus melanurus*
* *Passer melanurus vicinus*
* *Passer melanurus damarensis*

## תיאור
דרור זה דומה לדרור הבית והוא מגיע לאורך של 14 עד 16 ס"מ ומשקלו 17 עד 38 גרם בקירוב. הזכרים גדולים מעט מהנקבות ובעלי נוצות צבעוניות יותר. הנוצות אפורות לאורך הגוף כשהגב והחלק העליון של הכנפיים חומים-ערמוניים עם נוצות אפורות-כהות מסורטטות בנוצות שחורות על הכנף. קצוות הכנפיים והזנב שחורים והראש, הצוואר והחזה גם שחורים, אך אחורי הראש, צידי הראש והחלק הפנימי של הגרון והחזה לבנים. המקור אפור ועבה, מותאם לפיצוח זרעים. הנקבות יותר בהירות מהזכרים וללא ראש וחזה שחורים, כשבמקום ישנו "צווארון" לבן. 

דרור זה מצוי בטבע לאורך אפריקה הדרומית שמדרום אפריקה מסביב לכף התקווה הטובה, צפונה עד לדרום אנגולה ונמיביה ללא מדבר נמיב ומזרחה עד לאסווטיני. מספר אוכלוסיות חיות גם בבוטסואנה כולל לאורך הקלהרי ובזימבבואה. התפוצה העיקרית של הדרור היא בערבות עשב וסוואנות שופעות וכן בשיחיות, אם כי הוא חי גם ביערות פתוחים שונים וכן בערים לאורך דרום אפריקה.

הדרור מתקהל בחבורות של מעל 200 פרטים, לעיתים בשילוב עם אורגיים והוא ניזון בעיקר מעשבים, נבטים וזרעים. כמו כן הם ניזונים מפרחי האלווי ולעיתים גם מצוף אך בכמויות קטנות מאוד. הגוזלים ניזונים בעיקר מזחלים שהוריהם מלקטים עבורם.

## קישורים חיצוניים

## הערות שוליים

קטגוריה:טקסונים שתוארו בידי פיליפ לודוויג סטטיוס מולר
קטגוריה:בעלי חיים שתוארו ב-1776
קטגוריה:דרוריים
קטגוריה:דרום אפריקה: עופות
קטגוריה:לסוטו: עופות
רונילסון דה סילבה ברבוזה

**רונילסון דה סילבה ברבוזה** (נולד ב-11 במאי 1995), הידוע בשם **רוני**, הוא כדורגלן ברזילאי שמשחק בעמדת החלוץ בקבוצת אתלטיקו מיניירו ובנבחרת ברזיל.

## קריירה
ב-26 במרץ 2014, רוני עשה את הופעת הבכורה שלו במועדון קלוב דה רמו במשחק נגד סאו פרנסיסקו באליפות הפראנזה.

בשנת 2015, לאחר שזכה עם רמו בתואר אלופת האזור, נרכש רוני על ידי קרוזיירו ב-22 באפריל 2015.

ב-6 בינואר 2016, ללא הופעה אחת בקבוצה הבוגרת של קרוזיירו, הושאל רוני לנאוטיקו.

בסוף 2016, עבר לשחק ביפן וחתם על חוזה עם אלבירקס ניגאטה. במדיה כבש שבעה שערים בליגת העל היפנית בשנת 2017.

לאחר חווייתו ביפן, חזר לברזיל וחתם במועדון אתלטיקו פרנאאנסה.

עם אתלטיקו פרנאאנסה, זכה בגביע סודאמריקנה בשנת 2018. הוא אף זכה עם המועדון בגביע הברזילאי בשנת 2019 ואפילו כבש שער במשחק הגמר נגד אינטרנסיונל.

עקב ההצלחות הללו, רוני הצטרף לפלמיירס, אצלם זכה בגביע ליברטדורס בשנת 2020.

עונה לאחר מכן (2021), הוא זכה עם פלמיירס בגביע ליברטדורס בפעם השנייה ברציפות.

בפברואר 2025 חתם באתלטיקו מיניירו.

## נבחרת לאומית
ב-3 במרץ 2023, רוני זומן לראשונה לנבחרת ברזיל על ידי המאמן רמון מנזס, למשחק ידידות נגד נבחרת מרוקו שהתקיים ב-25 במרץ 2023.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני רמו
קטגוריה:כדורגלני קרוזיירו
קטגוריה:כדורגלני פלמיירס
קטגוריה:כדורגלני אתלטיקו פרנאאנסה
קטגוריה:כדורגלני אתלטיקו מיניירו
קטגוריה:כדורגלני נבחרת ברזיל
קטגוריה:ברזילאים שנולדו ב-1995
בחינת הבגרות באזרחות

**בחינת הבגרות באזרחות** היא בחינה הנערכת על ידי משרד החינוך, והיא אחת מבחינות החובה בכל המגזרים כדי לקבל תעודת בגרות. חובת הבחינה היא על 2 יח"ל (יחידות לימוד) עם אפשרות להרחבה ל-5 יח"ל כמקצוע הגבר. במסגרת הלימודים לבחינה נלמדים יסודות הדמוקרטיה הכלליים בעולם והשלטון במדינת ישראל. ככלל הנושאים משותפים לכל המגזרים אך יש שינויים ברמת הפרט בין המגזרים. מטרת המקצוע להגביר את המעורבות בחיים הציבוריים במדינה. נושאי הלימוד בכלליות הם הקמת המדינה, העצמאות, ישראל כמדינה יהודית ודמוקרטית, יהדות התפוצות, התאזרחות, הכנסת, הממשלה, בתי המשפט, תקשורת, זכויות אדם, הבחירות והשלטון המקומי. משרד החינוך מפרסם מדי שנה את המיקוד למבחן הקרוב.

במבחן יש שאלות ידע בהם צריך לענות על פי החומר שנלמד, שאלות מקור בהם יש לענות על פי הקטע המובא במבחן ושאלות עמדה בהן יש להביע עמדה בנושא המבוקש.

## אזרחות כללי
הבחינה בהיקף 2 יח"ל נערכת פעמיים בשנה, במועד חורף ובמועד קיץ והיא מורכבת משני שאלונים:
* **שאלון 034282** לאקסטרנים או מבחן פנימי **034283** לאינטרנים, נקרא גם 20% או מטלה בו יש לקרוא מאמר ולענות על 2 שאלות מתוך 3, התשובות אמורות לכלול תשובה מהנלמד וקישור הקטע לנושא. משך המבחן שעה וחצי.
* **שאלון 034281** נקרא גם 80% בו יש לענות על שאלות ידע ושאלות מקור. משך הבחינה שעתיים וחצי. 

לעולים חדשים יש **שאלון 034284** (80%) ושאלון מטלה בו האקסטרנים יבחנו על **שאלון 034272** והאינטרנים יבחנו על המבחן הרגיל **שאלון 034283** (20%). מותר להשתמש במילון עברי/לועזי לועזי/עברי.

הבחינה באזרחות הגבר בהיקף 5 יח"ל נערכת רק במועד קיץ מורכבת משני שאלונים:
* **שאלון 034371** מתמקד בכלכלה וחברה, מדיניות הרווחה וגלובליזציה. משך הבחינה שעה ו-45 דקות. מהוה 30% מהציון הסופי.
* **שאלון 034372** מתמקד בדת חברה ומדינה, ובחברה הערבית והדרוזית בישראל. משך הבחינה שעתיים ו-45 דקות. נבחנים אינטרנים יבחנו על מבחן פנימי **שאלון 034373** מהוה 70% מהציון הסופי.

## אזרחות עצמאי (חרדי)
נושאי לימוד נוספים תוך מתן דגש על השקפה יהודית, הרבנות והיהדות.

הבחינה בהיקף 2 יח"ל מורכבת משני שאלונים:
* **שאלון 071281** מורכב משאלות מקור וידע, משך המבחן שעתיים וחצי. עולים חדשים יבחנו על **שאלון 071284.** מותר להשתמש במילון עברי/לועזי לועזי/עברי.
* **שאלון 071282** מורכב משאלת עמדה ומשאלת ידע, משך המבחן שעה וחצי. 

## הערות שוליים

אזרחות
חופית מערבית

**חופית מערבית** (שם מדעי: *Calidris mauri*) היא מין של עוף מהסוג חופית ממשפחת החרטומניים והיא מצויה לאורכה של אמריקה הצפונית שלחופי האוקיינוס השקט וכן בסיביר.

חופית זו דומה מאוד למינים חופית אמריקאית וחופית להקנית ולעיתים קרובות מצויה לצידם. היא מגיעה לאורך ממוצע של 14 עד 17 ס"מ, למשקל של 22 עד 35 גרם בקירוב ובעלת מוטת כנפיים של 35 עד 37 ס"מ בממוצע. החופית בעלת גוף בהיר-אפרפר עם נוצות גב וכנפיים חומות-אדמוניות והבטן לבנה. הראש אפור מהכיפה ואחורה כשהלחיים אדמוניות ופס לבן עובר מאחורי העיניים. המקור ארוך ושחור והסנטר והחזה לבנים.

החופית מצויה לאורך האזור הארקטי שבקנדה ואלסקה ומגיעים גם למזרח סיביר. בחורף היא נודדת דרומה לאורך קנדה, ארצות הברית, מקסיקו ואמריקה המרכזית לעבר אמריקה הדרומית. פרטים תועים מגיעים גם למערב אירופה והקריביים, אך זה נדיר.

בעונת הרבייה החופיות ממלאות את עתודות השומנים שלהן לחורף, לפני הנדידה הגדולה. הן מלקטות מהחופים מזון של ביופילם על משטחי בוץ חופי. הן משחרות למזון הן בטונדרה ובכרי דשא והן לאורך החופים.

חופית זו מקננת בקן מוסווה על הקרקע הארקטית, לרוב מתחת לצמחייה. הנקבה מטילה עד 4 ביצים המטופלות על ידי שני ההורים.

## קישורים חיצוניים

## הערות שוליים

קטגוריה:טקסונים שתוארו בידי ז'אן-לואי קבאניס
קטגוריה:חרטומניים
קטגוריה:קנדה: עופות
קטגוריה:אלסקה: עופות
קטגוריה:בעלי חיים שתוארו ב-1857
קלבן דוגלאס סילבה אוליביירה

**קלבן דוגלאס סילבה אוליביירה** (נולד ב-25 בפברואר 2001), הידוע בשם **קלבן**, הוא כדורגלן ברזילאי שמשחק בעמדת המגן ימני בפלמיירס מליגת העל הברזילאית.

## קריירה
קלבן החל את דרכו במחלקת הנוער של גוארני דה פליוסה המקומית, שם עורר עניין מהקבוצה אתלטיקו פרנאאנסה. קלבן הצטרף למחלקת הנוער של אתלטיקו פרנאאנסה באוגוסט 2018.

בשנת 2019, קלבן היה חלק מהסגל הבוגר שזכה באליפות מדינת פרנה. הוא אף הפך לשחקן הראשון שנולד במאה ה-21 ששיחק בקבוצה הבוגרת של אתלטיקו פרנאאנסה. ב-6 באפריל 2019, הוא כבש את השער הראשון שלו במועדון נגד ריו ברנקו במסגרת גביע פרנאאנסה. ב-19 במאי 2019, הוא ערך את הופעת הבכורה שלו בליגת העל הברזילאית. כמו כן, הוא זכה בגביע הברזילאי ב-2019 ואף שיחק בשלושה משחקים בגביע, כולל שני משחקי הגמר.

ב-5 באוגוסט 2025 חתם בפלמיירס תמורת 7 מיליון אירו.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:כדורגלני צסק"א מוסקבה
קטגוריה:כדורגלני אתלטיקו פרנאאנסה
קטגוריה:כדורגלני פלמיירס
קטגוריה:ברזילאים שנולדו ב-2001
דבשן הכומר

**דבשן הכומר** המכונה **טוהי** (שם מדעי: *Prosthemadera novaeseelandiae*) הוא מין של עוף ממשפחת הדבשניים החי בניו זילנד ומהווה מין יחיד בסוג **Prosthemadera**.

זהו אחד משני מיני דבשניים החיים בניו זילנד, לצד *Anthornis melanura*. הוא נפוץ בשני האיים וכן באיי קרמדק ואיי אוקלנד וארכיפלגים קטנים אחרים.

ישנם 2 תת-מינים שלו:

* P n. novaeseelandiae - החי באי הצפוני, האי הדרומי, איי סטיוארט וסביבותם, איי קרמדק ואיי אוקלנד.
* P n. chathamensis - החי באיי צ'טהאם.

## מאפיינים
ציפור זו מגיעה לאורך 27 עד 32 ס"מ, כשתת-המין של צ'טהאם גדול יותר מהשני. הזכרים מעט יותר כבדים מהנקבות ומשקלם כ-6 עד 150 גרם בעוד הנקבות מגיעות למשקל של 58 עד 105 גרם בקירוב. הזכרים בעלי נוצות שחורות לאורך גופם, כשלאורך צווארם, חזם וכנפיהם ישנם גדילים לבנים ארוכים המשווים מעין צורה של כומר. עם זאת הם בעלי גוונים מרהיבים יותר, כשלאורך החלק העליון ישנם נוצות גב וכנפיים חומות, הראש בעל פלומה ירוקה-כהה מתכתית ומעל המקור גדילים צהובים. הצוואר והחזה בעלי "צווארון" בולט ולבן מתוכו בולטים הגדילים והכנפיים והזנב בעלי גוונים ירוקים-תכולים עזים.

ציפור זו ניזונה כיונקת צוף בעיקרה, אם כי היא מגוונת גם בזרעים, אבקה, פירות קטנים וחרקים. היא ניזונה בעיקר מצוף מפרחיהם של: *Clianthus*, *Phormium* ו-*Kōwhai* ועוד והם המאביקים העיקריים שלהם. זו ציפור אגרסיבית וטריטוריאלית שלא תהסס להילחם ביריבים שמתקרבים לפרחיה. לפעמים קבוצה שלהם יכולה אף ללהתגודד כדי לגרש עופות גדולים יותר כמו זרון אוסטרלי.

תחום מחייתה מעט נפגע עקב התפשטות של מינים פולשים כמו חתולים, חמוסים ומיינות אך בשל תפוצתה היא איננה מצויה בסכנה בטבע.

## קישורים חיצוניים

## הערות שוליים

קטגוריה:טקסונים שתוארו בידי יוהאן פרידריך גמלין
קטגוריה:בעלי חיים שתוארו ב-1788
קטגוריה:דבשניים
קטגוריה:ניו זילנד: עופות אנדמיים
קטגוריה:עופות יחידים בסוגם
דיגלוסה שחורה

**[[דיגלוסה]] שחורה** (שם מדעי: *Diglossa humeralis*) היא מין של ציפור שיר מקבוצת הטנגריים שבמשפחת הפרושיים, החיה בטבע במערבה של אמריקה הדרומית במדינות: קולומביה, אקוודור, פרו וונצואלה.

## תיאור
אורכה של הציפור הוא 13 עד 14 ס"מ והיא בעלת נוצות שחורות כשאצל הזכרים הוא בעל גוני כחול מבריק. הם בעלי עיניים חומות והמקור אפור ובעל עיצוב מעוקל מעל כלפי מעלה. לנקבות גוף שחור ללא גוון כחול מתכתי והכנפיים והזנב שלהם חומים. הפרטים הצעירים בעלי גוון דהוי יותר.

הציפור מצויה בטבע לאורך מורדות הרים סביב פלורה ייחודית אנדמית ממוצא טרופי או סובטרופי בגבהי 2,175 עד 4,000 מטרים, לרוב סביב 2,700 עד 3,400 מטרים מפני הים, למורדות של יערות לחים, בתות, שיחיות ומטעי אקליפטוסים וכן במספר פארקים.

היא ניזונה כאוכלת פרחים וכן שותה צוף וצדה חרקים, כשלרוב היא מסתובבת ביחידות או בזוגות.

## קישורים חיצוניים

## הערות שוליים


Black flowerpiercer GC.jpg
Diglossa humeralis Picaflor negro Black Flowerpiercer (8884208880).jpg
Diglossa humeralis Picaflor negro Black Flowerpiercer (8730319702).jpg


קטגוריה:בעלי חיים שתוארו ב-1840
קטגוריה:טקסונים שתוארו בידי לואיס פרסר
קטגוריה:טנגריים
קטגוריה:קולומביה: עופות
קטגוריה:ונצואלה: עופות
נקר מוצץ אדום-עורף

**נקר מוצץ אדום-עורף** (שם מדעי: *Sphyrapicus nuchalis*) הוא מין ממשפחת הנקריים החי ביערות קנדה ואמריקה הצפונית. נקר זה ניזון בעיקר מלשד עצים והוא קרוב למין נקר מוצץ צהוב-בטן, כשבעבר גם נחשב לתת-מין שלו.

## תיאור
נקר זה בינוני בגודלו באורך של 19 עד 21 ס"מ ובמשקל של 32 עד 66 גרם בקירוב. הוא בעל פלג וגף שחור מסורטט בלבן והראש שחור עם פסים שחורים-לבנים לאורכם כשהמצח והעורף אדומים והסנטר בעל פס אדום מוקף בפסים לבנים, והצוואר והחזה לבנים. לאורך הכנפיים ישנו פס לבן עבה לאורכם ושאר הכנפיים והזנב שחורים. בדומה לשאר הנקרים הוא בעל זנב נוקשה וכן רגליים חזקות מפוצלות העוזרות לו לטפס. הנקבות דומות לזכרים אך להם גרון עם פס אדום ותחתיו פס לבן.

נקר זה מצוי בסביבות מרכזה של אמריקה הצפונית בקנדה וארצות הברית לאורך האגן הגדול והרי הרוקי ביערות מחטניים ורחבי עלים. עם זאת בחורף הם נודדים דרומה עד למקסיקו וחוזרים צפונה באביב.

הנקרים ניזונים מלשד העצים אותו הם מנקרים מהקליפה ואוספים בלשונם וכן מלקטים חרקים שנמשכים לאותם חורים. הם מגוונים גם בפירות ובזרעים. הנקרים מקננים בעצים והנקבות מטילות לרוב 3 עד 7 ביצים לבנות, עליהם דוגרים במשך 12 עד 13 ימים. הצעירים מגיעים לבגרות קרוב לחודש מבקיעתם.

## קישורים חיצוניים

## הערות שוליים

קטגוריה:טקסונים שתוארו בידי ספנסר פולרטון ברד
קטגוריה:בעלי חיים שתוארו ב-1858
קטגוריה:נקריים
קטגוריה:קנדה: עופות
קורמה (מאכל)

**קורמה** (באנגלית: **Korma**; בהינדי: **क़ोरमा**) הוא מאכל הודי שמבוסס על עוף ויוגורט ונפוץ במדינות תת-היבשת ההודית.

המאכל מורכב מעוף, בשר וירקות, שאותם מבשלים בחום גבוה ולאחר מכן מוסיפים בצל, כוסברה וכמון שאותם מבשלים יחד עם גהי ויוגורט.

נהוג לאכול קורמה בארוחת צהריים ולהגיש אותה כשהיא חמה.

## גרסאות
לקורמה גרסאות שונות ומלבד הגרסה הרגילה קיימות גם גרסאות מבוססות עם אורז, בשר טלה ועוד.

* **קורמה פילאו** – בגרסה זו מטגנים את הבשר ומוסיף לו אורז.
* **גולאי קורמה** – בגרסה זו מבשלים את הבשר או העוף עם חלב קוקוס במקום יוגורט.
* **נרבטן קורמה** – גרסה צמחונית המבוססת ירקות, אגוזים וגבינת פניר.
* **עיד קורמה** – גרסה הנפוצה בתקופת חג הקורבן המוסלמי, עיד אל אדחא.

## קישורים חיצוניים

* תבשיל קורמה תרנגול הודו בנוסח הודי, באתר בא במייל

## הערות שוליים

קטגוריה:המטבח ההודי
קטגוריה:המטבח האסייתי
קטגוריה:מאכלי בשר
קטגוריה:מאכלי חלב
קולטון גובו

**קולטון גובו** (באנגלית**: Colton Gobbo** נולד: 20 בספטמבר 2000) הוא שחקן קולנוע וטלוויזיה קנדי, הידוע בעיקר בזכות תפקידו כג'ורדן בסדרת הטלוויזיה ג'יני וג'ורג'יה.

## ביוגרפיה
גובו יליד גרייטר סדברי, אונטריו, שם למד בסנט צ'ארלס קולג', בשנת 2009 שיחק בתפקיד משחק ראשון בהפקה של שיער שהוצג בתיאטרון YES בעיר. הוא למד בתוכנית התיאטרון במכללת ג'ורג' בראון .

גובו החל להופיע בטלוויזיה עם תפקידי משנה ב-"Far Thy Neighbor", אורפן בלאק, "What Would Sal Do?", "חטופה" ו-טיטאנים.

בשנת 2016, גילם גובו את ג'ארד בסרט הטלוויזיה "For Love & Honor" בכיכובם של ג'יימס דנטון ונטלי בראון, בבימויה של לורי לינד, שיצא לאקרנים ב-29 באוגוסט 2017. באותה שנה, שיחק גובו בתפקיד בארני בסרט הדרמה הקומית "מבצע חג המולד" לצד קייל פיקוק, ג'ייקוב סולי וג'וליה פולו, שיצא לאקרנים ב-10 בדצמבר 2016.

בשנת 2019, הופיע גובו בסרט האימה "סיפורים מפחידים שמספרים בחשיכה" בבימויו של אנדרה אוברדל, המבוסס על סדרת ספרי הילדים באותו שם מאת אלווין שוורץ, שיצא לאקרנים ב-9 באוגוסט 2019.

בשנת 2021, לוהק גובו לתפקידו ראשי הראשון שלו בתור נואה, בנה של דמותה של נעמי ווטס בסרט המתח "שעה גורלית". באותה שנה החל לשחק בתפקיד חוזר בסדרת הטלוויזיה "ג'יני וג'ורג'יה".

בשנת 2022, גובו לוהק לגלם את התפקיד הראשי של מייק קריץ' ג'וניור בסדרה הקומית ""Son of a Critch"" מבית רשת "CBC".

## פילמוגרפיה

## קישורים חיצוניים

## הערות שוליים

קטגוריה:שחקנים ילדים קנדים
קטגוריה:שחקני קולנוע וטלוויזיה קנדים
קטגוריה:קנדים שנולדו ב-2000
ראיטה

**ראיטה** (באנגלית: **Raita**; בהינדי: **रायता**) הוא סלט יוגורט ירקות הודי הנפוץ במדינות תת-היבשת ההודית.

המאכל מורכב מיוגורט הודי שנקרא קורד (Curd), כוסברה, זרעי חרדל, כמון, נענע, פלפל קאיין, צ'אט מסאלה ולעיתים מלפפון, בצל, גזר, אננס או פפאיה טחונים.

נהוג לאכול ראיטה כמטבל, להגיש אותו קר ובליווי בונדי.

פירוש השם "ראיטה" נגזר מהמילה ראי (rai) שפירושה זרע חרדל שחור ומהמילה טיקטאקה (tiktaka) שפירושה חריף.

## גרסאות
לראיטה גרסאות שונות ומלבד הגרסה הרגילה קיימות גם גרסאות מבוססות מלון, עגבניות, תפוח אדמה ועוד.

**ראיטה ירקות**
* ראיטה מלפפון ועגבניות
* ראיטה דלעת
* ראיטה סלק
* ראיטה גזר
* ראיטה עם צ'ילי מיובש
* ראיטה עם בצל וכוסברה
* ראיטה עם נענע ובוטנים[ממוזער|226x226 פיקסלים|[בוטנים|ראיטה עם בונדי]]
* ראיטה עם תפוח אדמה
* ראיטה עם נענע ושום
* ראיטה עם עגבניות ובצל
* ראיטה עם תרד
**ראיטה פירות**
* ראיטה עם מלון
* ראיטה עם בננה
* ראיטה עם רימון
* ראיטה עם מנגו
* ראיטה עם גויאבה
* ראיטה עם ענבים
* ראיטה עם אננס

## קישורים חיצוניים

* 

## הערות שוליים

קטגוריה:המטבח ההודי
קטגוריה:המטבח הנפאלי
קטגוריה:המטבח האסייתי
קטגוריה:סלטים
נקמה יהודית

**נקמה יהודית** הוא סרט קולנוע ישראלי משנת 1997 בבימויו של אלכסנדר שבתייב, עם לאוניד קנייבסקי, לירון לבו, לבנה פינקלשטיין ונטליה שווץ בתפקידים הראשיים.

התסריט נכתב בעברית ורוסית על ידי אלכסנדר שבתייב וסמיון וינוקור. בסרט משתתפים שחקנים ישראליים ורוסיים והוא צולם ברובו בחצי האי קרים ליד יאלטה.

הסרט עוסק בקונפליקט בין שתי תרבויות, בין אב הקשור לתרבות שגדל בה בקרים שביסודה הוא שמירה על כבוד עצמי וכבוד המשפחה ודחף לנקמה, ובין בנו הישראלי שאינו מבין את התרבות הזאת המאלצת את אביו לפעול על פי הקודים הקדומים.

## תקציר העלילה
נתן אליגוייב (לאוניד קנייבסקי), עלה ארצה מקרים עם אשתו יונה (לבנה פינקלשטיין) לפני 30 שנה. כאן נולד להם בן בשם דוד (לירון לבו) שהשתחרר מצה"ל והתקבל לאוניברסיטה.

נתן חושד באשתו יונה שלפני עלייתם ארצה היה לה קשר אינטימי עם חבר ילדותו יצחק שורייב (ווסולוד גברילוב). יונה מכחישה זאת ונתן עושה עצמו כהולך למות. חברו שלמה (אושיק לוי) נקרא לבדוק אותו ומאשר כי מצבו חמור. נתן מבקש מיונה כי לפני שימות תגלה לה על יחסיה עם שורייב והיא נשברת ומגלה לו שבעת משבר ביחסים שלה עם נתן היא קיימה יחסים עם שורייב. נתן קם מהר מהמיטה ומודיע לכולם כי כעת יטוס לרוסיה כדי להרוג את שורייב. לשם זה הוא רוכש אקדח ומתאמן במטווח. הוא מבקש מדוד כי ילווה אותו לרוסיה ולאחר סירוב ראשוני דוד מסכים.

דוד מחביא את הטלפון בביתו ומבקש משני אחיו, משה (אדי מוכתר) וזוריק (נחום שליט) ישמרו בהיעדו על יונה שלא תצא מהבית ולא תתקשר למשפחה.

נתן מגיע עם דוד לקרים ועולה אתו על קברות הוריו המכוסים שלג. הוא מזהיר את דוד לא לחזר אחרי בנות המקום אך דוד פוגש בלנה (נטליה שווץ) ומתאהב בה. לנה היא במקרה בתו של יצחק שורייב אותו מחפש נתן. כשהם מתנשקים הם מותקפים על ידי מורד (יורי גריצ'נקו) וחבריו האנטישמים. יצחק יוצא וחובט חזק במורד. מורד צונח וחבריו נמלטים. מסתבר שמורד הוא בנו של קרימרוב (ולדימיר נסדוסקי) ראש המאפיה המקומית. יצחק נתפס וקרימרוב פוקד להכניסו למכונית כדי לחסל אותו אך שורייב מצליח לברוח לכפר הולדתו.

נתן ודוד נוסעים לכפר ביחד עם לנה כדי לחפש את שורייב הנמלט מנתן ומהמאפיונרים. נתן יודע ששורייב מסתתר במערה בה הסתתרו כילדים. הוא פוגש שם את שורייב ומתכוון לחסלו. שורייב מבקש סליחה ומוכן להיהרג. ברגע זה פורצים פנימה המאפיונרים שעקבו אחרי נתן, חובטים בשורייב וקרימרוב נותן פקודה לחסלם במקום. ברגע זה משנה נתן את דעתו, מאיים על המאפיונרים באקדחו ומציל את שורייב.

נתן חוזר לישראל ודוד נשאר בקרים לטפל בשורייב ולהתכונן לעלות עם כולם לישראל כדי להתחתן עם לנה.

## צוות השחקנים

## קישורים חיצוניים

*נקמה יהודית, בספר הקולנוע הישראלי
*נקמה יהודית, באתר אישים
*נקמה יהודית, באתר אידיבי
*נקמה יהודית, בארכיון הסרטים הישראלי

קטגוריה:סרטי 1997

קטגוריה:סרטים ישראליים משנת 1997
קטגוריה:סרטי דרמה ישראליים
קטגוריה:סרטים בעברית
קטגוריה:סרטים ברוסית
מאם טור

**מאם טור** (באנגלית: **Mam Tor**; "גבעת האם") היא פסגה מרכזית באזור הפסגות בדרבישייר, כ-30 קילומטרים דרום-מזרחית למרכז מנצ'סטר. 

פסגת מאם טור מתנשאת לגובה של 517 מטרים מעל לפני הים כחלק מרכס קינדר סקאוט המתפרש צפונית לעמק הופ. מאפיין ראוי לציון של הגבעה הוא מפולת המתמשכת מזה כ-4,000 שנים בצד הדרום-מזרחי של מאם טור, מפולת המתרחשת בקצב של כ-0.25 מטרים לשנה. מפולת מתמשכת זאת נובעת מהמצאות שכבות פצלים באזורים שונים בגבעה והיא שהעניקה לה את שמה משום הגבעות הקטנות שנוצרו למרגלותיה בזכות המפולות התכופות.

## מבצר הגבעה
בפסגת מאם טור מצוי מבצר גבעה מתקופת הברונזה ותקופת הברזל. המבצר כולל שני אתרי קבורה המתאורכים ל-1200 לפנה"ס, האחד על הפסגה והשני סמוך לו, כאשר בשלב מאוחר יותר הוקמו סביבם כמאה מבני מגורים עגולים. סביב היישוב הקדום הוקמה מערכת ביצורים שכללה תעלה וחומה, שטח היישוב בתוך החומה הוא כ-6.5 הקטאר או 65,000 מטר רבוע, כאשר מקצה לקצה אורך המתחם הוא כ-400 מטרים (מדרום-מערב לצפון-מזרח לאורך קו הרכס) והעומק הוא כ-150 מטרים.

מבצר הגבעה במאם טור כולל עדויות להתיישבות עד סביבות 400 לפנה"ס, מה שהופך אותו לאחד ממבצרי הגבעה הקדומים והמשמעותיים בבריטניה. שרידי המבנים העתיקים במקום מוגנים ושמורים כמונומנט רשום.

## תמונות

Mam Tor, steps to the summit - geograph.org.uk - 3497326.jpg|מסלול העלייה לפסגה
Trig point on Mam Tor - geograph.org.uk - 2668756.jpg|סימון נקודת שיא הגובה
Along Rushup Edge towards Mam Tor and Edale - geograph.org.uk - 2852701.jpg|מבט לאורך הרכס מכיוון מערב


## קישורים חיצוניים

* 
* אודות מאם טור באתר תיירות המוקדש לאזור הפסגות.

קטגוריה:הממלכה המאוחדת: הרים
קטגוריה:אזור הפסגות
קטגוריה:מבצרי גבעה
עוזי ביתן

**עוזי ביתן** (נולד ב-1 בספטמבר 1963) הוא המנהל הכללי של קופת חולים מאוחדת, החל מ-9 בינואר 2023. קודם לכן מילא שורה של תפקידים ניהוליים בקופת חולים מאוחדת ובקופת חולים לאומית.

## ביוגרפיה
עוזי ביתן נולד במושב יושיביה למשפחת חקלאים, הוא הרביעי מתוך 8 אחים ואחיות.

שירת בחיל האוויר וסיים את שירות המילואים בדרגת רס"ן.

בעל תואר ראשון בהנדסת תעשייה וניהול, ותואר שני במנהל עסקים, מטעם אוניברסיטת בן-גוריון בנגב. בשנת 2010 שימש כמרצה במחלקה לניהול מערכות בריאות בבית ספר לניהול של אוניברסיטת בן-גוריון.

בשנים 1992–1995 עבד במרכז המחשבים והתפעול של בנק לאומי, כמהנדס ארגון ושיטות ומנתח מערכות מידע.

בשנים 1995–2011 היה חבר הנהלת קופת חולים לאומית ושימש גם כמנהל ארגון ושיטות ועוזר מנכ"ל; מנהל אגף ארגון ומערכות מידע (בדרג סמנכ"ל) ומנהל מחוזות מרכז ודרום.

בשנת 2012 עבר לקופת חולים מאוחדת לתפקיד סמנכ"ל תפעול וחבר הנהלת הקופה, בשנת 2018 ניהל במשך שנה את מחוז דרום של מאוחדת ובשנת 2019 חזר לתפקיד סמנכ"ל התפעול. בתקופת מגפת הקורונה עמד בראש מנהלת הפעילות בחירום של הקופה.

בשנת 2022 נבחר ביתן למנכ"ל מאוחדת על ידי ועדת איתור בראשות שופט בית המשפט העליון (בדימוס) צבי זילברטל. נכנס לתפקידו ב-9 בינואר 2023.

ביתן מכהן משנת 2013 כחבר דירקטוריון בעמותת יחדיו מקבוצת קרן רש"י, העוסקת בטיפוח וטיפול באוכלוסיות מוחלשות בפריפריה.

משנת 2024, ביתן מכהן כחבר דירקטוריון נת"ע – נתיבי תחבורה עירוניים.

ביתן שימש כחבר בפורום בריאות בנגב.

## חיים אישיים
ביתן גר ביישוב להבים. הוא נשוי למיכל, פסיכותרפיסטית במקצועה, ואב לשלושה.

## קישורים חיצוניים

* 
* 
* 
* 
* 
* 

## הערות שוליים

קטגוריה:מנכ"לי קופת חולים מאוחדת
קטגוריה:מנכ"לים ישראלים
קטגוריה:סגל לאומית שירותי בריאות
קטגוריה:בוגרי אוניברסיטת בן-גוריון בנגב
קטגוריה:להבים: אישים
קטגוריה:מועצה אזורית שדות נגב: אישים
קטגוריה:אנשי המושב
קטגוריה:ישראלים שנולדו ב-1963
תיירי גייל

**תיירי גייל** (באנגלית: **Thierry Gale**; נולד ב-1 במאי 2002 בברידג'טאון שבברבדוס) הוא כדורגלן ברבדוסי המשחק בעמדת קשר הכנף בקבוצת פיאסט גליביצה מליגת העל הפולנית ובנבחרת ברבדוס.

## קריירת מועדונים
בשנת 2018 הצטרף גייל למחלקת הנוער של בודפשט הונבד. הוא ערך 17 הופעות ליגה בקבוצה הבוגרת של המועדון במסגרת ליגת העל ההונגרית, בהן הבקיע שער אחד.

ב-2 ביולי 2022 חתם גייל בדילה גורי מליגת העל הגאורגית.

ב-29 באוגוסט 2023 חתם בראפיד וינה מליגת העל האוסטרית.

## קריירה בינלאומית
ב-25 במרץ 2018 ערך גייל את הופעת הבכורה שלו בנבחרת ברבדוס, בתיקו 0-0 נגד נבחרת ברמודה במשחק ידידות. ב-5 בספטמבר 2019 הבקיע את שער הבכורה שלו בנבחרת, בניצחון 4-0 על נבחרת סנט מרטין במסגרת ליגת האומות של CONCACAF .

## קישורים חיצוניים

## הערות שוליים

קטגוריה:כדורגלנים ברבדוסים
קטגוריה:קשרי כדורגל ברבדוסים
קטגוריה:כדורגלני בודפשט הונבד
קטגוריה:כדורגלני דילה גורי
קטגוריה:כדורגלני ראפיד וינה
קטגוריה:כדורגלני פיאסט גליביצה
קטגוריה:כדורגלני נבחרת ברבדוס
קטגוריה:ספורטאים זרים בהונגריה
קטגוריה:ספורטאים זרים בגאורגיה
קטגוריה:ילידי 2002
EXOSAT

**EXOSAT** (ראשי תיבות באנגלית של European X-ray Observatory Satellite - **לוויין תצפית אירופאי בתחום [[קרני רנטגן]]** היה טלסקופ החלל הראשון שביצע סקר אסטרונומי בתחום קרני רנטגן. הוא פעל במשך כ-3 שנים ובוצעו 1780 תצפיות.

## משימה
בסוף 1969 סוכנות החלל האירופאית החליט על התנעת משימה Highly Eccentric Lunar Occultation Satellite - Helos בתחום מציאת מקורות קרני רנטגן. בשנת 1973 הוחלט להרחיב את הפעילות ושמה שונה לשם הנוכחי. הוחלט שזמן צפייה יהיה פתוח לקהילה מדעית רחבה. בקשות השתתפות נסגרו ב-1 בנובמבר 1981. בהמשך 200 בקשות מ-500 שהתקבלו נבחרו ל-9 חודשים ראשונים של פעילות החללית.

EXOSAT הייתה חללית ראשונה של הסוכנות שעל סיפונה היה מחשב לעיבוד נתונים מדעים שהתקבלו. על החללית הותקנו 4 מכשירים: טלסקופים קרני רנטגן ומדי קרינה. פאנל סולארי סיפק 165 ו"ט.

השיגור בוצע ב-26 במאי 1983 מבסיס חיל האוויר ונדנברג בעזרת משגר מדגם דלתא 3914. נתונים היו מועברים לתחנת בקרה בספרד. החללית הפסיקה לפעות בשנת 1986.

## קישורים חיצוניים

* 
* סרטון על פעילות החללית
* תיאור פעילות באתר נאס"א
* 

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים אירופאיים
ג'ק מסינה

**ג'ק מסינה** (באנגלית: **Jack Messina**; נולד ב-2 בספטמבר 2007) הוא שחקן אמריקאי, הידוע בתפקידו בתור קאל סטון בדרמת המדע הבדיוני "מניפסט" (2018–2023).

## ראשית חייו
מסינה נולד בניו יורק ב-2 בספטמבר 2007 ולו שני אחים גדולים. הוא החל לשחק בגיל שבע, והשתתפה בשיעורים ב-"Actors Garage" במנהסט (אנ'), לונג איילנד, מזרחית לעיר ניו יורק.

## קריירה
מסינה הופיע בפרסומות עבור אפיקסבן ו-MVP Health.

מסינה הופיע בסדרה זוכת פרס אמי "גברת מייזל המופלאה" לצד אלכס בורשטיין כבנה הצעיר של משפחת מהגרים איטלקית. 

בין 2018 ל-2021, מסינה שיחק תפקיד ראשי בתור קאל סטון בדרמת המדע הבדיוני "מניפסט*"* של NBC כנער צעיר שנאבק בלוקמיה סופנית ונוסע בטיסה 828. הוא גילם את הדמות בשלוש העונות הראשונות.

בשנת 2022, מסינה כיכב בתור 'צ'ייס' בסרט הדרמה לגיל ההתבגרות "*Over/Under"* בו השתתפו אנסטסיה ורוניקה לי ואימג'ין בולוק.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקנים ילדים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-2007
אלן ברג

**אלן האריסון ברג** (באנגלית: **Alan Harrison Berg**; 18 בינואר 1934 – 18 ביוני 1984) היה שדרן רדיו אמריקאי-יהודי שנרצח על ידי הארגון הגזעני הניאו נאצי המסדר.

## קורות חיים
### רקע
ברג נולד בשנת 1934 בשיקגו למשפחה יהודית. הוא למד באוניברסיטת קולורדו דנבר ולאחר מכן באוניברסיטת דנבר. בגיל 22 עבר את בחינת עורכי הדין של אילינוי, והתחיל לעבוד כעורך דין בשיקגו. הוא סבל מהתקפים עצביים-שריריים ודיכאון והתמכר לאלכוהול. אשתו שכנעה אותו לעבור גמילה והם עברו לדנוור. אך למרות השיקום אובחן אצלו גידול במוח שהוסר בניתוח שהשאיר צלקות שגרמו לברג ללכת עם פוני ארוך כדי להסתירן.

### קריירה כשדרן רדיו
ברג פגש במקרה את מנחה תחנת הרדיו KNRV לורנס גרוס שהתרשם מברג והזמינו להתארח בתוכנית מספר פעמים. כשגרוס עזב את התוכנית ברג החליפו כמנחה. משם הוא עבר לשדר במספר תחנות רדיו, ומ-1981 עד מותו שידר בתחנת הרדיו KOA. תחנת הרדיו שלו הצליחה ונקלטה ביותר מ-30 מדינות. ברג שהחזיק בדעות ליברליות נודע בשיחות הטלפון הפרובוקטיביות שהיה עורך בתוכניתו עם אנשי ימין קיצוני שהחזיקו בדעות שמרניות נגד קבוצות מיעוט,(כמו חברי קבוצת הקו קלוקס קלאן) הוא היה מתווכח איתם ומשתלח בהם במילים קשות.

## הרצח
בערב 18 ביוני 1984 כאשר ברג יצא ממכונית הפולקסווגן חיפושית שלו ליד ביתו הוא נורה 12 יריות מתת מקלע MAC-10 (שמאוחר יותר הנחה את הFBI לבית של אחד מחברי המסדר).

במשפט בגין הרצח ב-1987 טענה התביעה שברג נרצח בשל היותו יהודי ומשום שעורר את כעסם של ארגונים גזעניים. ארבעה מחברי המסדר, ג'ין קרייג, דייוויד ליין, ברוס פירס וריצ'רד סקוטארי, הואשמו באשמות פדרליות. ליין הכחיש בתוקף את מעורבותו ברצח אך שיבח את המעשה בראיון. התובע בדנוור טען שהראיות לא יספיקו להרשעה ברצח ולכן אף אחד מהנאשמים לא הורשע ברצח ברג. ליין ופירס הורשעו במשפט בהפרת זכויות האזרח של ברג ובאישומים נוספים. ליין נשפט ל-190 שנה בכלא ופירס ל-252 שנים. קרייג וסקוטארי הורשעו באשמות שלא קשורות לרצח ונשלחו גם הם למאסר. מנהיג המסדר רוברט ג'יי מתיוס שנחשד על ידי ה-FBI שלקח גם הוא חלק ברצח נשרף למוות במהלך עימות בדצמבר 1984 עם ה-FBI בביתו בוושינגטון.

### בתרבות
חייו ומותו תוארו בספר "*Talked to Death: The Life and Murder of Alan Berg" מאת סטיבן סינגולר.* ובסרט "המסדר".

## חיים אישיים
ברג היה נשוי לג'ודית לי הלפרן בין השנים 1958 ל-1978.

הוא נקבר בבית הקברות היהודי בפורסט פארק, אילינוי.

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:בוגרי אוניברסיטת דנוור
קטגוריה:שדרני רדיו וטלוויזיה יהודים אמריקאים
קטגוריה:קורבנות רצח בארצות הברית
קטגוריה:פשע בקולורדו
קטגוריה:אלימות פוליטית בארצות הברית
קטגוריה:אמריקאים שנולדו ב-1934
קטגוריה:אמריקאים שנפטרו ב-1984
נשפון פגום אוזן

**נשפון פגום אוזן** (שם מדעי: *Myotis emarginatus*) הוא עטלף חרקים קטן ממשפחת הנשפוניים, הנפוץ במרכז ודרום אירופה, במערב אסיה ובצפון אפריקה. בישראל נמצא מהצפון ועד ירושלים, השפלה וחבל לכיש.

## מאפיינים
משקלו 6–9 גרם, אורך האמה 36–42 מ"מ. צבעו חום כתום עם גחון בהיר יותר. אקולוקציה במין זה מאופיינת באות FM בתדרים 40–120 קילו-הרץ.

## תזונה ורבייה
בישראל מוכרות מושבות בנות עטלפים בודדים ועד מאות. הזדווגויות מתרחשות בסתיו והנקבה ממליטה ולד יחיד באביב. תזונתו מורכבת מחרקים מעופפים כגון חיפושיות, פשפשים וזבובאים.

## קישורים חיצוניים

## הערות שוליים

קטגוריה:בעלי חיים שתוארו ב-1806
קטגוריה:טקסונים שתוארו בידי אטיין ז'ופרואה סנט-אילר
קטגוריה:ארץ ישראל: נשפוניים
מריה מוריס מילר

**מריה מוריס מילר**, באנגלית: **Maria Morris Miller**  (1813–1875) הייתה אמנית קנדית מהליפקס, נובה סקוטיה, הידועה בציוריה ובאיוריה הבוטניים. היא הציגה את עבודתה למלכה ויקטוריה וקיבלה חסות מלכותית לכל החיים. היא גם האמנית המקצועית הראשונה בנובה סקוטיה, שהוכרה בתחומה במהלך שנות הקריירה הפעילה שלה. היא עבדה עם מדענים ופקידי ממשל, וקבלה שבחים רבים.

## קריירה
נולדה למשפחה ממעמד הביניים, אמה של מילר סיבילה עודדה אותה ללמוד אמנות. מילר למדה בהליפקס בהדרכתו של צייר בריטי אורח. היא גם למדה עם ג'ונס, מבוסטון שלימד בדלהוסי קולג' (כיום, אוניברסיטת דלהוסי).
בשנת 1830, היא החלה להציע שיעורי ציור לסטודנטיות מה שהעניק לה עצמאות כלכלית מסוימת.  של הליפקס כיבדה אותה בתואר "ציירת השנה" ב-1836.

זמן קצר לאחר מכן, מזכיר החקלאות של נובה סקוטיה, טיטוס סמית', ביקש ממילר לצייר סדרה של ציורים המתארים פרחי בר מקומיים. הוא הביא לה דגימות שאותן הנציחה במהירות, לפני שהצמחים ינבלו. במהלך אמצע שנות ה-30 של המאה ה-19, בסיוע הידע המדעי של סמית', ייצרה מילר מספר רב של רישומי צבעי מים שהופיעו מאוחר יותר בתערוכת אמנות חשובה של הליפקס ב-1848.
ממוזער|צמח בר, 1840
סמית' סיפק תיאורים בוטניים עבור הקטלוג הראשון של מילר בליטוגרפיות צבעוניות בשם ״פרחי הפרא של נובה סקוטיה״. הוא פורסם ב-1840 על ידי מוכר ספרים בלונדון ומוציא לאור מקומי, בתמיכה כספית של סגן-מושל המחוז סר . שתי קבוצות אחרות של ליטוגרפיות הופיעו בעקבותיו ב-1853 וב-1866. הפרסום השני יצא גם בשם "פרחי בר של נובה סקוטיה". הקטלוג השלישי נקרא "פרחי פרא של נובה סקוטיה וניו ברונסוויק" וזכה להערות על ידי , בוטנאי שייסד את . בשנת 1867, הסדרה הראשונה הוצאה מחדש עם כותר חדש, פרחי בר של צפון אמריקה הבריטית. באמצעות ארבעת הקטלוגים שלה, הצליחה מילר לתעד 22 צמחים מקומיים, בתקופה שבה היה עניין גובר בהיסטוריה של הטבע.
ממוזער|צמח בר מנוביה סקוטיה, 1840
בשנת 1862 השתתפה מילר בתערוכה בינלאומית בלונדון, אנגליה. אף שהציורים שלה הגיעו מאוחר מכדי להיות חלק מהתחרות, היא זכתה לביקורות חיוביות בעיתונות האנגלית. בשנת 1867, עותק של ציוריה הבוטניים הוצג בתערוכת פריז.

יצירותיה של מילר הן חלק מהאוסף הקבוע ב, מוזיאון האמנות הגדול ביותר של קנדה האטלנטית. ציורים וליטוגרפיות נוספות נמצאים בבעלות ,הממוקם אף הוא בהליפקס. לגלריה הלאומית של קנדה באוטווה יש גם כמה מהליטוגרפיות שלה, השייכות לסדרות 1840 ו-1853.

מילר, גם כתבה שירה, ופרסמה כרך שירה, Metrical Musings, עם אחותה קתרין ב-1856.

### חיים אישיים
מריה מוריס מילר נולדה ב-1813 בהליפקס, נובה סקוטיה, בתם של קפטן גאי מוריס וסיבילה אמיליה מריה סופיה לגט. אביה, שהיה צאצא של , מת כשמריה הייתה ילדה קטנה. בשנת 1840 נישאה מריה מוריס מילר לגארט טרפלגר נלסון מילר. למריה מוריס מילר ולבעלה היו חמישה ילדים.

נפטרה בהליפקס ב-1875.

## קישורים חיצוניים

## הערות שוליים

קטגוריה:ציירות קנדיות
קטגוריה:ילידות 1813
קטגוריה:נפטרות ב-1875
דני וייס

**דני וייס** (נולד ב-1962) הוא מנהל בתחום התרבות בישראל. משמש כמנכ"ל התיאטרון הלאומי הבימה החל מספטמבר 2023.

## ביוגרפיה
דני וייס נולד וגדל בחדרה. שירת כקצין בצה"ל בתפקידי פיקוד והדרכה. בעל תואר ראשון בפסיכולוגיה. החל את דרכו בעולם התרבות הישראלי בשנת 1985, כרכז ארצי של תנועת הנוער "נוער מוסיקלי בישראל". ב-1987 הצטרף למחלקה למופעים בעיריית תל אביב-יפו כמפיק אירועים ופסטיבלים, והפיק בפועל את פסטיבלי "לילות יפו", פסטיבלי מוזיקה במרכז סוזן דלל, אירועי יום העצמאות, ואירועים רבים נוספים.

ב-1991 מונה למנהל חטיבת ההפקות והאירועים של קבוצת פרומרקט. ב-1994 חזר למחלקת המופעים בעיריית תל אביב כמנהל התוכניות והפסטיבלים.

ב-1999 מונה למנכ"ל הד ארצי מוזיקה, חברת התקליטים והמוזיקה הגדולה בישראל דאז. ב-2003 מונה למנכ"ל החברה לתרבות ופנאי ומנהל האגף לתרבות נוער וספורט בעיריית כפר סבא.

ב-2010 מונה למנכ"ל תיאטרון החאן בירושלים, ובמקביל כיהן כיו"ר פורום מוסדות התרבות בירושלים. הוא פעל כחבר בעמותת פרס התיאטרון הישראלי, ובהנהלת פורום מוסדות התרבות בישראל, המאגד את כל מוסדות התרבות הרפרטואריים.

ב-2017 מונה למנכ"ל המדיטק והחברה לפיתוח תרבות חולון בע"מ, ובמקביל כיהן כיו"ר פורום מוסדות תרבות ואמנות בישראל.

באפריל 2023 נבחר על ידי הוועד המנהל של התיאטרון הלאומי הבימה למנכ"ל התיאטרון. נכנס לתפקידו ב-1 בספטמבר 2023, עם פרישתו של נעם סמל.

## חיים אישיים
וייס נשוי ואב לשלושה, ומתגורר בתל אביב-יפו. הוא אחיו של אבי וייס, מנכ"ל חברת החדשות של קשת 12.

## קישורים חיצוניים

* 
* 
* 
* 

## הערות שוליים

קטגוריה:מנכ"לי תיאטרון הבימה
קטגוריה:מנכ"לים ישראלים
קטגוריה:מנהלי תיאטראות בישראל
קטגוריה:ישראלים שנולדו ב-1962
אליזבת אמהרסט הייל

**אליזבת אמהרסט הייל,** (באנגלית: **Elizabeth Amherst Hale**; 1774 – 18 ביוני 1826) הייתה אמנית קנדית שחיה בקוויבק.

## ביוגרפיה
בתם של ויליאם אמהרסט ואליזבת פטרסון, היא נולדה באנגליה וגדלה שם. הייל עברה לקנדה בשנת 1799 כאשר בעלה, ג'ון הייל, קצין בצבא הבריטי, הוצב בקוויבק סיטי. היא ידועה ברישומים ובציורי נופים שלה, במיוחד בצבעי מים של העיר החדשה יורק (טורונטו) ב-1804. במהלך מלחמת 1812 היא לקחה את ילדיה לאנגליה וחזרה לאחר סיום המלחמה. לאחר שבעלה רכש את המשרד של Sainte-Anne-de-la-Pérade, היא ציירה ספר סקיצות של הבניינים בנכס והסביבה.
ממוזער|380x380 פיקסלים|ראשית טורונטו, 1804
בהערכה היסטורית, נכתב עליה שהביאה "אסתטיקה אצילית אנגלית" לקוויבק.

עבודתה של הייל נמצאת באוספים של הגלריה הלאומית של קנדה, גלריית האמנות של אונטריו, הספרייה והארכיון הלאומי של קנדה, מרכז התיעוד של יוזמת האמנים הקנדיים ובמוזיאון הלאומי לאמנויות יפות של קוויבק.

בנה אדוארד היה חבר במועצה המחוקקת של המחוז. בנה ג'פרי היה פילנתרופ בולט.

היא מתה בקוויבק סיטי ב-1826.

## קישורים חיצוניים

* 

## הערות שוליים

קטגוריה:ציירות קנדיות
קטגוריה:ילידות 1774
קטגוריה:נפטרות ב-1826
אליסיה קיללי

**אליסיה קיללי** (באנגלית: **Alicia Killaly**; 1836–1908) הייתה ציירת צבעי מים קנדית.

## ביוגרפיה
קיללי נולדה בלונדון, אונטריו בשנת 1836. התגוררה בקוויבק סיטי, מונטריאול וטורונטו בשנות ה-40 וה-50 של המאה ה-19. בשנת 1871 נישאה לכריסטופר טרנר, חייל בריטי לשעבר, ועברה לגור באנגליה. לא ידוע שהפיקה יצירות אמנות כלשהן לאחר נישואיה.

נפטרה ב-1908 ב, לינקולנשייר.

## ציוריה
עבודתה מתארת סצנות בנופים בקנדה, כמו שייט בקאנו, נהרות קפואים ומפלי הניאגרה. ייתכן שהיא הייתה תלמידתו של קורנליוס קריגהוף.

יצירתה בצבעי מים משנת 1867 לערך, "קוויבק מעבר לנהר הסנט לורנס", נמצאת באוסף המוזיאון המלכותי של אונטריו. סדרת  משנת 1868, בנושא "פיקניק חורפי" היה המיזם המסחרי הידוע היחיד שלה.

עותקים של ליטוגרפיות אלה מוחזקים ב,  ובמוזיאון המלכותי של אונטריו, שם הם היו חלק מהתערוכה ב־2013, Brushing It in the Rough: Women, Art - קנדה של המאה התשע-עשרה.

## גלריה

 File:A Tenting Party.jpg
File:Alice Killaly - Coming down is easier but more dangerous.jpg
File:The Horseshoe Falls by Alicia Killaly.jpg



## קישורים חיצוניים

## הערות שוליים

קטגוריה:ציירות קנדיות
קטגוריה:ילידות 1836
קטגוריה:נפטרות ב-1908
נפת באר שבע (המנדט)

**נפת באר שבע** (באנגלית: **Beersheba Subdistrict**) הייתה נפה במחוז עזה של המנדט הבריטי בארץ ישראל. היא הייתה הנפה הדרומית ביותר בארץ, ובירתה הייתה באר שבע.

לפי תוכנית החלוקה יועדה הנפה להתחלק בין המדינה היהודית למדינה הערבית. לאחר מלחמת העצמאות הנפה הפכה ברובה לנפת באר שבע של מדינת ישראל.

## אוכלוסייה
לפי מפקד האוכלוסין בארץ ישראל (1931) אוכלוסיית הנפה מנתה 51,082 איש, שהתפלגו כדלקמן:

* 47,981 בדואים נוודים, כולם מוסלמים, מתוכם:
** 16,329 משבט תראבין
** 14,193 משבט תיאהא
** 8,661 משבט עזאזמה
** 4,432 משבט ג'ובארת
** 3,756 משבט חנאג'רה
** 639 משבט סעידין (السعيدين)
* 3,101 יושבי קבע, מתוכם:
** 2,926 מוסלמים
** 153 נוצרים
** 17 יהודים
** 5 בהאים

לפי סקר הכפרים (1945) אוכלוסיית הנפה הייתה 53,700 איש, מתוכם מספר היהודים היה 150 (עלייה של פי תשע ממפקד 1931). נתונים אלו הם הערכה בלבד, ומתבססים על מפקד 1931 בתוספת הגידול המחושב באוכלוסייה ונתוני ההגירה (שהיו חלקיים).

## שטח
לפי סקר הכפרים (1945), סך שטח הנפה היה 12,577,000 דונמים (טורקיים). התפלגות השטח הייתה כדלקמן:

* שטח בבעלות ערבית: 1,936,380 דונמים
* שטח בבעלות יהודית: 65,231 דונמים
* שטח בבעלות ציבורית (אדמות מדינה): 10,575,389 דונמים

## יישובי הנפה
בנפה הייתה עיר אחת בלבד – הבירה באר שבע.

סקר הכפרים ציין עוד שישה יישובי קבע נוספים:
* אל-גַ'מַאמַה ()
* בית אשל
* גבולות
* עוג'ה אל-חפיר
* רוחמה
* תל צופים

קטגוריה:מדינות וטריטוריות שהוקמו ב-1920
קטגוריה:המנדט הבריטי: נפות
שלמה אבני

**שלמה אבני** (25 בספטמבר 1922 – 22 בדצמבר 1980) היה איש ציבור ישראלי, מנכ"ל משרד הבינוי והשיכון בשנים 1979–1977.

## ביוגרפיה
נולד וגדל במזריץ', פולין. לאחר מלחמת העולם השנייה היה בגרמניה בין מייסדי תנועת נוער חלוצי מאוחד ופעל להכשרה מקצועית של עולים בשיתוף צי הסוחר. בשנת 1948 עלה לישראל ושירת במלחמת העצמאות כקצין קשר בחיל הים.

בשנת 1951 נכנס לעבודה במשרד הבינוי והשיכון. היה סגן מנהל המחלקה לשיכון עממי ובשנת 1956 עבר לשמש עוזר למנהל אגף השיכון. בשנים 1963–1966 היה סמנכ"ל אמרכלות של משרד השיכון.

בשנת 1967 הופקד אבני על קליטת המחלקה הטכנית שהועברה למשרד הבינוי והשיכון מהסוכנות היהודית. הוא הקים את האגף לבנייה כפרית ועמד בראשו, עסק בתוכניות להרחבת ושיקום מושבי עולים ובעבודות מיגון של יישובי ספר. במסגרת פעולות הממשלה לאחר מלחמת ששת הימים, היה אחראי על הקמת נקודות יישוב חדשות בשטחים המוחזקים, ברמת הגולן וביהודה ושומרון. בשנת 1974 מונה לראש המינהל לבנייה כפרית ויישובים חדשים.

בדצמבר 1977 מונה על ידי השר גדעון פת למנכ"ל משרד הבינוי והשיכון. הוא התפטר מתפקידו בפברואר 1979 לאחר חילופי השר וכניסתו של דוד לוי למשרד.

בדצמבר 1980 נפטר. על שמו נקראו היישוב גבעת אבני וכן בית ספר שדה במצפה רמון.

## הערות שוליים

קטגוריה:ישראלים ילידי פולין
קטגוריה:מנכ"לי משרד הבינוי והשיכון
קטגוריה:אישים שעל שמם יישובים בישראל
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1922
קטגוריה:ישראלים שנפטרו ב-1980
חסידות סערט

בעיר סירט (סערט) שברומניה, נוצרו שתי חצרות חסידיות, שתיהן מבית חסידות קוסוב.
דוג'ואן ריצ'רדס

**דוג'ואן אודיל ריצ'רדס** (באנגלית: **Dujuan Odile Richards**; נולד ב-10 בנובמבר 2005 בפורט רויאל שבג'מייקה) הוא כדורגלן ג'מייקני המשחק בעמדת החלוץ באקדמיית צ'לסי בג'מייקה ובנבחרת ג'מייקה.

## קריירת מועדונים
ריצ'רדס משחק באקדמיית פניקס בג'מייקה.

ב-24 ביוני 2023 חתם על חוזה בצ'לסי מהפרמייר ליג, החל מיום הולדתו ה-18.

## קריירה בינלאומית
ב-11 במרץ 2023 ערך ריצ'רדס את הופעת הבכורה שלו בנבחרת ג'מייקה, בהפסד 1-0 לנבחרת טרינידד וטובגו במשחק ידידות.

הוא נכלל בסגל נבחרת ג'מייקה לטורניר גביע הזהב 2023. ב-28 ביוני 2023 הבקיע את שער הבכורה שלו בנבחרת, בניצחון 4-1 על נבחרת טרינידד וטובגו במסגרת שלב הבתים של הטורניר.

## קישורים חיצוניים

## הערות שוליים

קטגוריה:כדורגלנים ג'מייקנים
קטגוריה:חלוצי כדורגל ג'מייקנים
קטגוריה:כדורגלני נבחרת ג'מייקה
קטגוריה:כדורגלני גביע הזהב 2023
קטגוריה:ג'מייקנים שנולדו ב-2005
Send Me an Angel

"**Send Me an Angel**" (בעברית: "**שלח לי מלאך**") הוא שיר של להקת הרוק סקורפיונז, שיצא באלבומם ה-11 Crazy World משנת 1990. השיר נכתב על ידי רודולף שנקר, הולחן על ידי קלאוס מיינה והופק על ידי קית' אולסן והלהקה כולה. השיר שוחרר כסינגל הרביעי והאחרון של האלבום בספטמבר 1991. ביחד עם השיר "Wind of Change", השיר הפך לסימן ההיכר של האלבום, והגיע למקום ה-44 במצעד הבילבורד הוט 100 ב-25 בינואר 1992, למקום השמיני במצעד ה"Mainstream Rock" ב-19 באוקטובר 1991, והגיע למקומות גבוהים במצעדים שונים במדינות רבות באירופה.

## גרסאות אחרות
גרסה תזמורתית של השיר הוקלטה לאלבום התזמורתי Moment of Glory משנת 2000 שיצא בשיתוף פעולה עם הפילהרמונית של ברלין הכוללת גם שירה של הזמר האיטלקי Zucchero. גרסה אקוסטית לשיר אף הוקלטה גם לאלבום האקוסטי של הלהקה משנת 2001 Acoustica.

## השפעה של השיר
בשנת 1994, להקת ההבי מטאל בלאק סבאת' שחררה את אלבומם Cross Purposes אשר כלל את אותו מלאך בוער כפי שמופיע בעיצוב העטיפה לסינגל של הסקורפיונז (Send Me An Angel). 2 הלהקות לא הגיבו לכך כלל.

## קרדיטים
*קלאוס מיינה - שירה.
*רודולף שנקר - גיטרה מובילה.
*מתיאס ג'אבס - גיטרת רית'ם וגיטרה אקוסטית.
*פרנסיס בוכהולז - גיטרה בס.
*הרמן ררבל - תופים.

## מיקומי שיא

## קישורים חיצוניים

קטגוריה:שירי סקורפיונז
קטגוריה:שירים באנגלית
קטגוריה:שירים על מלאכים
קטגוריה:סינגלים בהוצאת מרקורי רקורדס
הארבור ויו

**מועדון הכדורגל הארבור ויו** (באנגלית: **Harbour View F.C**), הוא מועדון כדורגל ג'מייקני מהעיר קינגסטון, בירת ג'מייקה, ומשחקת בליגת העל הג'מייקנית.
## היסטוריה
המועדון המקצועי הארבור ויו הוקם רשמית ב-4 במרץ 1974 על ידי וין בליין יחד עם קהילת הרבור ויו בשנות ה-60 של המאה ה-20. 25 שנה לאחר מכן, המועדון רשמית הפך לחברה בערבון מוגבל והפך למועדון הכדורגל הראשון בג'מייקה שנהפך לחברה בערבון מוגבל.

המועדון הופיע לראשונה בטורניר ליגת האלופות של CONCACAF בשנת 1987, בשלב הסיבוב הראשון, ששיחקו מול המועדון הגוואדלופי להטוואיל המורנה-א-לא. המשחק הראשון הסתיים בהפסד של 1:3, אך המשחק השני הסתיים בניצחון של 2:0 והוביל לדו-קרב פנדלים שנגמר בהפסד 4:3. בין ההישגים של המועדון ניתן למנות את מקומו הראשון בליגת העל של ג'מייקה בעונת 2000/2001. בנוסף, המועדון זכה באליפות הגביע הקריבי 3 פעמים.

## תארים

; ליגת העל הג'מייקנית (5)
* **2000, 2007, 2010, 2013, 2022**

## קישורים חיצוניים
* 

קטגוריה:קבוצות כדורגל ג'מייקניות
קטגוריה:קבוצות כדורגל שהוקמו ב-1974